
POZIV NA INFO SESIJU
povodom Prvog javnog poziva u okviru komponente „Challenge2Change i internacionalizacija“ programa SPRING 

Sarajevska regionalna razvojna agencija SERDA poziva sva zainteresovana mala i srednja preduzeća u Bosni i Hercegovini da prisustvuju Info sesiji povodom Prvog javnog poziva u okviru komponente „Challenge2Change i internacionalizacija“ programa SPRING koja će biti održana:
Datum: četvrtak, 16. juli 2026. godine 
Vrijeme: 10:00 sati
Mjesto: Vanjskotrgovinska komora Bosne i Hercegovine,  Branislava Đurđeva 10, 71000 Sarajevo BiH  (Velika sala, prizemlje), Sarajevo
Prvi javni poziv u okviru komponente „Challenge2Change i internacionalizacija“ programa SPRING namijenjen je zrelim, izvozno orijentisanim malim i srednjim preduzećima iz Bosne i Hercegovine koja žele razvijati inovativne proizvode, usluge ili procese, unaprijediti svoju konkurentnost i ostvariti održiv rast kroz primjenu inovacija i razvoj poslovanja na međunarodnim tržištima. Izvozno orijentisana preduzeća su kompanije koje već ostvaruju izvoz, kao i kompanije koje posjeduju izvozni potencijal.
Javni poziv bit će otvoren do 1. septembra 2026. godine, a detalje poziva možete pronaći na sljedećem linku: http://www.c2c.spring.ba/ 
Kroz Challenge fond, Program SPRING pružit će finansijsku podršku inovativnim projektima koji doprinose razvoju novih ili unaprijeđenih proizvoda, usluga i poslovnih procesa, jačanju izvoznog potencijala i konkurentnosti preduzeća. Maksimalni iznos granta koji se može dodijeliti putem Challenge fonda po kompaniji iznosi do 40.000 EUR (78.233,20 BAM) uz obavezno učešće preduzeća od 60% od ukupne vrijednosti predloženog projekta/ideje.
Pored finansijske podrške, odabranim korisnicima bit će omogućena stručna podrška kroz aktivnosti internacionalizacije poslovanja, povezivanje sa međunarodnim partnerima, posebno iz Švedske, korištenje mogućnosti koje pruža Enterprise Europe Network (EEN), kao i unapređenje znanja i vještina kroz Project Academy. 
Tokom info sesije učesnici će imati priliku da se upoznaju sa:
· ciljevima i sadržajem Prvog javnog poziva Programa SPRING – Challenge2Change fonda; 
· uslovima i kriterijima prihvatljivosti aplikanata i projektnih prijedloga; 
· prihvatljivim aktivnostima i modelom sufinansiranja kroz Challenge2Change fond; 
· načinom podnošenja prijava putem elektronskog sistema eMSAE; 
· postupkom evaluacije i odabira projektnih prijedloga; 



· mogućnostima internacionalizacije poslovanja i uspostavljanja međunarodnih partnerstava; 
· programima stručne podrške koji će biti dostupni odabranim korisnicima. 

Poseban fokus bit će stavljen na razvoj inovacija, digitalnu transformaciju, primjenu principa održivog razvoja i ESG (okolišno, društveno i korporativno upravljanje) standarda, jačanje izvozne konkurentnosti, te stvaranje kvalitetnih radnih mjesta i dugoročno održivih poslovnih modela. 
Nakon prezentacije planirana je sesija pitanja i odgovora, tokom koje će učesnici imati priliku dobiti dodatna pojašnjenja u vezi sa uslovima javnog poziva i postupkom prijave.
Učešće na info sesiji je besplatno, a zbog ograničenog broja mjesta potrebna je prethodna registracija na sljedećem linku: https://forms.office.com/e/A7ar5xCe6U
SPRING – Strategic Partnership for Resilience, Innovation and New Generation je program koji finansira Vlada Švedske putem Švedske agencije za međunarodni razvoj i saradnju (Sida), a implementiraju ga Sarajevska regionalna razvojna agencija SERDA, Fondacija Mozaik i Agencija za razvoj preduzeća EDA.
Program ima za cilj jačanje otpornosti, inovativnosti i međunarodne konkurentnosti privrede Bosne i Hercegovine kroz podršku inovacijama, internacionalizaciji poslovanja, razvoju ljudskih potencijala i uspostavljanju održivih partnerstava između privrede, institucija i međunarodnih organizacija.

